150 vuotta ennen Yhdysvaltain perustamista -
kristittyjä purjehti Euroopasta etsimään uskonnonvapautta.
Noustuaan maihin Plymouth Rock -kivellä -
he kokivat kuolemaa, tauteja, nälänhätää ja onnettomuuksia.
Alle puolet lähteneistä selviytyivät ensimmäisestä talvesta.
Vuonna 1621 saatiin viimein onnistunut sato.
Se nosti mieltä lupauksena valoisasta tulevaisuudesta uudessa maailmassa.
He pysähtyivät kiittämään Jumalaa.
Nyt vietämme kiitospäivää sodan ja luonnonkatastrofien varjossa.
Silti meilläkin on paljon aihetta kiitollisuuteen.
Vaikeuksia kokenut apostoli Paavali sanoi: -
"...ei kuolema eikä elämä, ei enkelit eikä henkivallat, -
ei nykyiset eikä tulevaiset [...] voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme."
Seuratkaamme tänä vuonna pyhiinvaeltajien jalanjälkiä.
Uskon kautta he ylistivät Jumalaa musertavien ongelmien keskellä.
Heidän sinnikkyydestään syntyi väkevä Jumalan liike, -
joka muutti maailmaa pysyvästi.
Olkaa uskossa lujat ylistäen Jumalaa -
ja tietäen, että veljenne ja sisarenne tekivät samoin ennen teitä.
Kiitoksella on aina ollut voima muuttaa maailmaa.
ONNELLISTA KIITOSPÄIVÄÄ toivovat Andrew, Jamie ja työntekijät
ANDREW WOMMACK EVANKELIUMIN ÄÄRELLÄ
TALOUDENHOITO. OSA 24/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis- raamattukoulun 20-vuotisjuhlavuosi.
Ole hyvä, Andrew.
Tervetuloa evankeliumin äärelle.
Yhdysvalloissa asuville katsojille toivotan hyvää kiitospäivää!
Minä pidän kovasti kiitospäivästä.
Se on minusta jumalallisimpia juhlapyhiämme.
Kaikki muut juhlapyhät, kuten pääsiäinen...
Jotkut ovat eri mieltä kuin minä, mutta minulla ei ole mitään oppia näistä.
Mielestäni monille pääsiäisessä on kyse pääsiäispupusta ja munajahdista.
Jouluna monille tärkeintä on lahjat, jouluhalko ja joulupukki.
Niiden juhlien tarkoitus on vääristetty.
Monet uskosta osattomat viettävät joulua ja pääsiäistä.
Kiitospäivässäkin on monien mielestä tärkeintä ruoka -
ja ehkä jonkin ottelun katsominen.
Mutta minulle kiitospäivä on puhtaimpia juhlapyhiä, joita meillä on.
Pyhiinvaeltajat alkoivat viettää sitä kiitoksena Jumalan huolenpidosta -
ja kaikesta hyvästä, mitä Jumala on tehnyt.
Sen jälkeen sitä vietettiin satunnaisesti.
Lincoln teki siitä virallisen juhlapyhän Yhdysvalloissa.
Minulle itselleni se on puhtaimpia juhlapyhiä olla kiitollinen.
Yritän olla kiitollinen joka päivä.
Minulle kiitospäivä ei ole niin erityinen kuin joillekin toisille.
Yritän kiittää joka päivä. Silti minusta on Jumalan mielen mukaista -
pysähtyä muistamaan Jumalan hyvyyttä ja kiittää siunauksista.
Usein ajattelemme niin paljon kaikkea sitä, mitä meillä ei ole, -
että unohdamme kaiken hyvän, mitä meillä jo on.
Puhuin puhelimessa erään naisen kanssa. Sanoin, että hän on siunattu.
Hänellä oli fyysisiä vaikeuksia ja ongelmia miehensä kanssa.
Hän totesi: "No, jos niin sanot, niin kai minä olen siunattu."
Huomasin, että hän keskittyi vain asioihin, jotka olivat huonosti.
Kerroin, että olen menossa Ugandaan.
"Siellä saattaa 10 ihmistä asua 2,5 metriä leveässä ruohomajassa.
He näkevät nälkää. Jos et pidä itseäsi siunattuna, lähde mukaani.
Siellä näet, miten he kamppailevat ja tulevat hädin tuskin toimeen."
Kun kuvailin maan olosuhteita, nainen sanoi: "Taidanpa ollakin siunattu."
Me olemme siunattuja. On Jumalan mielen mukaista muistaa siunaukset.
Rohkaisen olemaan kiitollinen tänään ja varaamaan kiittämiselle aikaa.
Vaikka perhettä olisi kylässä, ota sille aikaa, että mietit, -
miten paljon Jumala on siunannut sinua yksilönä ja meitä kansana.
Keskitymme helposti kaikkeen, mikä on väärin maassamme. Moni asia on.
Yhdysvalloissa lähdettiin minusta väärään suuntaan hiljattain.
Voimme keskittyä siihen, mutta silti täällä on paljon hyviä asioita.
Meillä on hurskas perintö, ja pahimmillammekin...
Minusta Yhdysvallat on nyt pahimmillaan pitkään aikaan.
Silti olemme yksi vapaimmista ja siunatuimmista maista maan päällä.
On paljon aihetta kiitokseen.
Ongelmilta ei pidä sulkea silmiä. Ole silti tänään kiitollinen siitä, -
että asiat ovat niin hyvin kuin ovat. Huonomminkin voisi olla.
Olen käynyt monissa maissa, joissa asiat ovat huonommin.
Ollaan kiitollisia tänä Jumalan mielen mukaisena juhlapyhänä.
Jatketaan opetusta. Opetan jo viidettä osaa opetussarjassa "Taloudenhoito".
Paljon asiaa on käsitelty. Viidennessä osassa on käsitelty kymmenyksiä -
jakeiden Mal. 3:8―11 kautta.
Jos sinulla on jäänyt jokin jakso väliin, tilaa materiaalit.
Meillä on CD, DVD, kirja ja työkirja. Niissä käsitellään kaikki asiat, -
mistä olen puhunut. Ne täytyy kuulla asiayhteydessään.
Jos olet antanut siksi, -
ettei Jumala kiroaisi sinua Mal. 3:8:n mukaan, -
niin Uuden testamentin mukaan antamisesi ei hyödytä sinua yhtään.
Muuta asenteesi Uuden liiton mukaiseksi.
Meidän tulee antaa sydämemme vaatimuksen mukaan, -
ei pakosta eikä surkeillen eli ei Mal. 3:n mukaan.
Jumala rakastaa iloista antajaa.
Sitä, joka antaa vapaaehtoisesti pelkäämättä tuomiota ja rangaistusta.
Viime jaksossa selitin, minne kymmenykset maksetaan.
Mal. 3:10: "Tuokaa täydet kymmenykset varastohuoneeseen..."
Useimmiten opetetaan, että varasto- huone on yhtä kuin seurakunta.
Minä sanon, että varastohuone on hyvä seurakunta.
Jos käyt hyvässä seurakunnassa, joka ruokkii ja kasvattaa sinua -
ja huolehtii niin kuin seurakunnan kuuluisi, anna kymmenyksesi sinne.
Jos seurakuntasi on kuollut, älä anna kymmenyksiä sinne.
Jos se hyväksyy homoseksuaalit pastorit tai muuta sellaista, -
jos tilaisuuksia on vain tunti viikossa, mikä ei riitä kasvuun, -
jos käyt sellaisessa, mitä monet luulevat seurakunnaksi, -
niin älä anna kymmenyksiäsi sinne vaan jonnekin, mistä saat ravintoa.
Varastohuone on paikka, josta haetaan ruokaa.
Anna kymmenykset sinne, mistä sinua ruokitaan.
Älä anna vain kirkontornin vuoksi.
Olen jo käsitellyt sen. Tänään tahdon käsitellä jotakin muuta.
Jos sen ymmärtää, se muuttaa radikaalisti antamisen -
ja Kristuksen ruumiin.
Pääsisimme eroon monista puoskareista ja huijareista, -
jotka manipuloivat evankeliumilla ihmisiä antamaan.
Se on paljon sanottu, mutta uskon sen.
Katsotaan muutamaa jaetta. Galatalaiskirje 6:6: -
"Jolle sanaa opetetaan, se jakakoon kaikkea hyvää opettajallensa."
Jakaminen tässä tarkoittaa kirjaimellisesti rahan antamista.
Paavali sanoo, että jos saat opetusta Sanasta, anna opettajalle.
Tässä tarkoitetaan tietysti hyvää opettajaa.
Ei itse itsensä opettajaksi nimittänyttä vaan teitä palvelevia opettajia.
Jos joku ruokkii sinua, hänelle pitäisi antaa vastineeksi rahaa.
Gal. 6:7―10: "Älkää eksykö, Jumala ei salli itseänsä pilkata; -
sillä mitä ihminen kylvää, sitä hän myös niittää.
Joka lihaansa kylvää, se lihasta turmeluksen niittää; -
mutta joka Henkeen kylvää, se Hengestä iankaikkisen elämän niittää.
Ja kun hyvää teemme, älkäämme lannistuko, -
sillä me saamme ajan tullen niittää, jos emme väsy.
Sentähden, kun meillä vielä aikaa on, -
tehkäämme hyvää kaikille, mutta varsinkin uskonveljille."
Paavali puhuu siitä, että annetaan takaisin niille, jotka palvelevat meitä.
Tämä on tosi yksinkertaista. Käytän samaa vertausta kuin viime jaksossa.
Jos syöt McDonaldsissa, et maksa sitä kadun toiselle puolen Hesburgeriin.
Annat rahan sinne, mistä saat ruuan, sinne, missä sinua ruokitaan.
Kunpa jokainen tekisi niin.
Tämä on perustavan- laatuinen asia antamisessa.
Anna sinne, missä sinua ruokitaan.
Jos jokainen antaisi sen mukaisesti, se mullistaisi Kristus-ruumiin.
Kerron esimerkkejä omasta työstäni. En yritä saada teitä antamaan minulle.
Tunnen vain oman tilanteeni paremmin kuin jonkun toisen tilanteen.
Käytän sitä esimerkkinä enkä yritä manipuloida teitä antamaan minulle.
3,2 miljardin ihmisen on mahdollista katsoa ohjelmaani.
Emme tiedä, kuinka moni heistä oikeasti katsoo tätä.
Kuvitellaan, että yksi prosentti katsoo.
3,2 miljardista ihmisestä yksi prosentti tarkoittaisi sitä, -
että 32 miljoonaa ihmistä katsoo ohjelmaani.
Kuvitellaan, että 32 miljoonasta ihmisestä kymmenen prosenttia -
saa siunausta ja ravintoa kauttani, se tarkoittaisi yhä 3,2 miljoonaa ihmistä.
Se on erittäin varovainen arvio.
Jos 3,2 miljoonaa ihmistä saisi jotakin ohjelmastani -
ja päättäisi lähettää dollarin minulle siksi, että tulivat siunatuiksi, -
se tarkoittaisi 3,2 miljoonaa dollaria.
Näyn Yhdysvaltojen tv:ssä viitenä päivänä viikossa.
Sanotaan, että he antaisivat dollarin joka jaksosta.
Se tekisi 5 dollaria viikossa ja 20 dollaria kuukaudessa.
20 kertaa 3,2 miljoonaa on yhtä kuin 64 miljoonaa dollaria kuukaudessa.
Se on enemmän kuin tienaan vuodessa.
En yritä saada teitä antamaan minulle. Mutta jos noudattaisimme ohjeita, -
antaisimme takaisin sille, joka palvelee meitä.
Teen niin itse.
Kuuntelen radiota automatkoilla. Jos jokin opetus palvelee minua -
ja jos Jumala näyttää minulle jotakin, lähetän 10―20 dollaria radiotyölle.
Monet heistä eivät edes usko Pyhän Hengen kasteeseen -
tai ajattelevat, että oma työni on paholaisesta.
Jos kuitenkin Jumala puhuu heidän kauttaan minulle -
ja ruokkii minua, annan heille jotakin takaisin siitä huolimatta.
Kun annan, minut lisätään sähköpostilistalle. Se harmittaa.
Annan silti. Se on Jumalan periaate.
Jos odotan, että ihmiset antavat minulle, kun ruokin heitä, -
minun pitää tehdä samoin toisille.
Olen saanut monilta ihmisiltä, joiden kanssa en ole kaikesta samaa mieltä.
Jos kuitenkin Jumala puhuu heidän kauttaan minulle, -
pidän huolen siitä, että annan sinne, missä minua ruokitaan.
Uskon, että se on yksinkertainen Sanan periaate.
Katsotaan lukua 1. Kor. 9.
Tässä luvussa on paljon asiaa, ja käsittelen vain yhtä jaetta keskeltä.
Vanhassa testamentissa käskettiin olla sitomatta puivan härän suuta.
Se tarkoitti, ettei härälle laiteta kuonokoppaa, kun se pui viljaa, -
vaan sen annetaan syödä niin paljon kuin tahtoo. Se on sen palkka.
Jumala ei kirjoittanut sitä härkien vuoksi vaan meitä varten.
Kun Herran palvelijat palvelevat toisia ihmisiä, -
näiden tulee antaa takaisin niille, jotka ovat ruokkineet heitä.
Se on niin yksinkertaista. Tässä loppupäätelmä.
1. Kor. 9:14: "Samoin myös Herra on säätänyt, -
että evankeliumin julistajain tulee saada evankeliumista elatuksensa."
Toisaalla sanotaan näin. Se taitaa olla jae 2. Tess. 3:10: -
"...kuka ei tahdo työtä tehdä, ei hänen syömänkään pidä."
Se pätee maalliseenkin maailmaan.
Jos joku uskoo saavansa rahaa työskentelemättä, -
hänen ei Raamatun mukaan pidä syödä.
Jos tahdot syödä, mene töihin. Tarvitset palkan työstäsi.
Sama koskee Herran palvelijaa.
Juuri nyt palvelen mahdollisesti 3,2:ta miljardia ihmistä ympäri maailman.
Jokaisella manterella on ihmisiä, jotka näkevät tämän ja tulevat palvelluiksi.
Teen töitä parhaillaan. Minun pitäisi saada siitä palkka.
Kun julistaa evankeliumia, siitä pitäisi saada elatus -
jakeen 1. Kor. 9:14 mukaan.
Minun pitäisi saada palkka siitä, mitä teen.
Jos palvelee viittä raamattupiirissä, ei voi saada yhtä paljon rahaa -
kuin se, joka saarnaa televisiossa ja tavoittaa 3,2 miljardia ihmistä.
En sano tätä itsekkäistä syistä. Sanon vain, että palkka on suhteellista.
Palkka määräytyy hyödyn mukaan.
Jos hyödytät monia ihmisiä, voit odottaa itsellesi paljon hyötyä.
Jos Kristus-ruumis noudattaisi ohjetta, aiemmin puhumani asiat toteutuisivat.
Minä saisin tulvimalla varoja, jos kaikki ne, joita työni siunaa, -
antaisivat jotakin. Sen ei tarvitse olla paljoa, mutta jotakin.
Silloin saisimme enemmän tuloja kuin koko palvelutyön historian aikana.
Useimmat eivät anna sinne, missä heitä ruokitaan.
He antavat sinne, mistä pyydetään, manipuloidaan ja painostetaan.
Voisin mainita nimeltä joitakin henkilöitä.
Mieleen tulee eräs mies, jonka tulot olen nähnyt netissä.
Minun tuloni on noin 40 miljoonaa vuodessa ja summan tarvitsee kasvaa.
Sen verran saamme vuodessa kaikkeen siihen, mitä teemme.
Eräs mies näkyy vain yhdessä kymmenestä -
tai yhdessä sadasta tv-kanavasta, joilla minä näyn.
Tv-kattavuuteni on satakertainen häneen verrattuna.
Silti hänen tulonsa ovat 169 miljoonaa dollaria vuodessa.
Sille on selvä syy. Minulle on tuotu tuon miehen lähettämiä kirjeitä.
Hän kirjoitti niissä: "Hyvä se ja se..." Siinä on vastaanottajan nimi.
"Jumala herätti minut kahdelta aamulla ja puhui minulle nimesi.
Hän sanoi, että jos annat minulle uskossa 1 000 dollarin lahjan, -
kaikki rakkaat, joiden puolesta olet rukoillut, -
syntyvät uudesti tänä vuonna."
Eräs nainen toi kirjeen minulle. "Katso! Hän sai nimeni kahdelta aamulla, -
ja kaikki ne, joiden puolesta olen rukoillut, -
voisivat syntyä uudesti. Minulla ei vain ole tuhatta dollaria. Mitä minä teen?"
Heitin kirjeen revittynä roskiin.
Nainen sanoi: "Kuinka saatoit? Hän on Jumalan mies -
ja sai Herralta minun nimeni kahdelta aamulla."
Vastasin: "Niin hän sai 100 000 muutakin nimeä.
Hänen tietokoneellaan voi lisätä nimen moninkertaisesti kirjeisiin.
Sinua manipuloidaan. Jumalan Sanan vastaista on väittää, -
että voi ostaa pelastuksen toisille antamalla tuhannen dollarin lahjan.
Sinua manipuloidaan ja kontrolloidaan."
Kerroin tämän ihan vain vertailun vuoksi.
Miehen tulot ovat nelinkertaiset verrattuna omiini.
Takaan, ettei hän palvele neljä kertaa useampia ihmisiä kuin minä.
Hän manipuloi ja kontrolloi.
Ihmiset ovat niin naiiveja, että he antavat tällaisille.
Se nainen on ystäväni, ja hänellä on hyvä sydän. Hän uskoi naiivisti, -
että mies oikeasti heräsi kahdelta aamulla ja kuuli hänen nimensä.
Se ei ole totta vaan manipulointia.
Mistä tietää, kuuliko hän nimen oikeasti?
Ruokkiiko hän sinua? Palveleeko hän sinua? Onko hän vapauttanut sinut?
Takaan, että tällaisia temppuja käyttävät ihmiset...
En mainitse miehen nimeä. Näin tv:ssä paljastuksen, -
että hän lähettää ihmisiä yleisön sekaan -
selvittämään heiltä heidän nimensä ja fyysiset sairautensa.
Takahuoneessa miehellä on korvanappi, -
johon hänelle kerrotaan ihmisten nimet ja ongelmat.
Hän manipuloi ihmisiä, ja he antavat.
Väitänkö, ettei Jumala kerro Pyhän Hengen kautta ihmisten nimiä?
En. Olen kuullut niitä itsekin. Väitän vain, että se mies on huijari, -
joka manipuloi ja kontrolloi ihmisiä. Hän tekee niin, koska se toimii.
Tiedättekö, mikä pysäyttäisi sen? Mikä saisi hänet olemaan manipuloimatta?
Se, jos ihmiset noudattaisivat Gal. 6:n ja 1. Kor. 9:n ohjeita antaa sinne, -
mistä saa ravintoa, viedä kymmenykset varastohuoneeseen.
Älä anna niille, jotka eivät ruoki vaan tuomitsevat ja manipuloivat sinua.
Radiossa ja tv:ssä kuulee tätäkin: "Joudumme lopettamaan lähetykset, -
jos ette anna. Olemme epätoivoisia. Antakaa." Ja ihmiset antavat säälistä.
Raamattu ei käske antaa säälistä, vaan antaa sinne, mistä saat ravintoa.
Ei se ole ainoa syy antaa. Annamme lahjoja myös hyvää tekeville töille.
Lähetystyöntekijöille, joilla ei ole varaa maksaa evankeliointityötä itse.
Annamme orpokodeille ja avustusjärjestöille, -
jotka auttavat ihmiskaupan uhreiksi joutuneita tyttöjä.
Annamme lahjoja hyvään, vaikkei se palvele meitä suoraan.
Pääosin kuuluu antaa sinne, mistä saamme ravintoa.
Jos joku ei ruoki minua, en piittaa, miten paljon hän anelee ja uhkailee.
En piittaa siitä, jos hän sanoo, että Jumala tuomitsee minut jos en anna.
Jos hän ei ruoki minua, en anna hänelle.
Jos Kristus-ruumis omaksuisi tämän yksinkertaisen periaatteen, -
tosievankeliumin opettajien ja muita oikeasti palvelevien tulot -
kasvaisivat valtavasti, jos jokainen ihminen antaisi jotakin.
Samalla kierot huijarit, jotka eivät palvele ihmisiä -
vaan vuodattavat heitä kuiviin manipuloimalla, -
joutuisivat selvittämään välinsä Jumalaan.
Heillä ei olisi enää varaa elättää itseään kun ihmiset eivät enää anna, -
ja he joutuisivat nöyrtymään ja julistamaan evankeliumia.
Tai sitten he joutuisivat pois julkisuudesta, -
koska eivät voi enää manipuloida.
Kun muutin Manitou Springsiin, muutin hotelliin.
Hotellin omistajat antoivat hotellin minulle toimistoksi 1980-luvulla.
Kun muutimme sinne, he jäivät joksikin aikaa vapaaehtoisiksi.
He kopioivat ääninauhoja ja auttoivat minua.
He näkivät toimintatapamme: meillä oli vaikeuksia, tarvitsimme rahaa -
ja kopioimme nauhoja, kunnes rahat loppuivat.
Rukoilin henkilökunnan kanssa, ja odotimme päiviä, että saimme rahaa.
Ostimme heti lisää kasetteja ja kopioimme lisää nauhoituksia.
Kun omistajat näkivät, miten työni toimi, mies kysyi minulta: -
"Miksette sano ihmisille, miten epätoivoinen tilanteenne on -
ja että tarvitsette rahaa? Annoin viime vuonna 25 000 dollaria."
Hän tarkoitti vuotta 1979.
"Aina kun kysyin Jumalalta, mihin minun pitäisi antaa rahaa, -
sinä tulit mieleeni, koska sinä oikeasti palvelit ja muutit elämääni.
Et ikinä kertonut tilanteenne epätoivoi- suudesta ja annoit tuotteita ilmaiseksi.
Oletin, ettette tarvitse rahaa." Hän oli antanut tv-työlle, -
johon menin itsekin mukaan.
Tv-työn johtaja oli lopettamassa työtä, koska sitä ei pyöritetty oikein.
Se työ manipuloi ja kontrolloi ihmisiä.
Hän näytti minulle ison huoneen, jossa oli satojatuhansia valmiita kirjeitä.
Heidän tarvitsi vain kirjoittaa osoitteet kirjekuoriin.
Ne kirjeet koskivat heidän kriisiään kaksi ja kolme vuotta etukäteen.
Kriisiä ei ollut vielä. Se oli valhe, manipulointia.
He olivat kirjoittaneet kirjeet, kuin kriisi olisi jo päällä.
Tarvitsi vain liimata nimitarrat ja lähettää kirjeet. He manipuloivat.
Sille työlle se ystäväni antoi 25 000 dollaria, -
"koska lähetykset olisi muuten pitänyt lopettaa." Se oli silkkaa huijausta.
Miksi hän antoi heille? Koska he anelivat ja puhuivat epätoivostaan.
Valitettavan usein annetaan sille, joka pyytää, eikä sille, joka ruokkii.
Jotta se muuttuisi, meidän tulisi antaa sinne, missä meitä ruokitaan.
Kristus-ruumiin ruokkijat saisivat silloin varoja tehdä paljon enemmän.
Huijarit nälkiintyisivät tai joutuisivat ruokkimaan ihmisiä oikeasti.
Se on paljon se. Tämä voisi muuttaa antamisesi ja koko Kristus-ruumiin.
Kristus-ruumis voisi puhdistua, jos alkaisimme toimia näin.
Andrew'n opetus taloudenhoidosta on saatavana kirjana -
englanniksi tai espanjaksi haluamasi suuruista rahalahjaa vastaan.
Voit saada sen myös osana menestyspakettia.
Siihen kuuluu opetussarja taloudenhoidosta CD:llä tai DVD:llä, -
kirja, työkirja sekä DVD ihmisten taloudellisista läpimurroista.
Taloudellisissa läpimurroissa on kuusi tositarinaa, -
jotka voivat muuttaa tulevaisuutesi ja auttaa sinua löytämään vapauden, -
kun annat raha-asiasi Jumalalle. Paketin listahinta on 115 dollaria, -
mutta tänään saat sen 85 dollarin rahalahjaa vastaan.
Ilmoita tilauksen yhteydessä, haluatko CD:n vai DVD:n.
Nettisivuiltamme näet kaikki tavat, joilla voit tilata opetuksen.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja paljon ilmaista materiaalia.
Puhelinpalvelumme on suljettu kiitospäivänä juhlapyhän vuoksi.
Muista, että voit tilata milloin vain -
osoitteesta www.awmi.net.
Siellä on tämän opetuksen lisäksi myös paljon muuta materiaalia.
Voit tilata myös lähettämällä meille kirjeen.
Hei! En kuullut, että tulitte sisään. Olen Daniel Amstutz, -
Charis-raamattukoulun ylistys- ja taidetuotantojen johtaja.
Haluan kutsua teidät kokemaan jotakin upeaa.
Järjestämme kolmena peräkkäisenä viikonloppuna teatteri-illallisia, -
joissa on teatteriesitys ja hieno illallinen. Lisätietoja nettisivultamme.
MUUTA ELÄMÄSI. MUUTA MAAILMA.
SIJOITA CHARIS-KOULUUN JA ANDREW WOMMACKIN TYÖHÖN
Suomennos: Maija Tuukkanen